Vår visjon

EmmaSofia er en politisk og ideell organisasjon, som arbeider for å få Norge over til en ruspolitikk basert på forskning og respekt for menneskerettighetene.

Vi jobber for et mer åpent og tolerant samfunn. I et fritt og åpent samfunn bør alle være fri til å følge sin egen samvittighet og til å bestemme over sin egen bevissthet, så lenge det ikke er til skade for andre.

Kvalitetskontroll, aldersgrenser og korrekt merking er grunnleggende prinsipper for forbruksvarer som medisiner og mat. EmmaSofia arbeider for at disse prinsippene også skal gjelde for MDMA og psykedelika.